Foto: AFP AQSh va Janubiy Koreya qiruvchilari hamda bombardimonchilari KXDR navbatdagi raketani uchirgani tufayli qo‘shma mashqlar o‘tkazdi. Bu haqda «Ryonxap» Janubiy Koreya harbiy-havo kuchlariga asosan xabar bermoqda. Xabar qilinishicha, mashqlarda Amerikaning B-1B strategik bombardimonchilari Guamdagi oroldan, Yaponiyada joylashgan F-35B qiruvchilari, shuningdek, Janubiy Koreyaning F-15K qiruvchilari ishtirok etgan. Bundan tashqari, KC-135 Stratotanker harbiy-transport samolyoti ham safarbar etildi. Agentlik ma’lumotiga ko‘ra, mashqlar Kanvondo viloyatida o‘tkazilgan. Avvalroq Janubiy Koreya KXDRni ogohlantirib qo‘ygani xabar berilgandi.